Rețeaua Decathlon are 22 de magazine și vrea să ajungă, cât de curând, la 50 de unități.

Foto: Shutterstock

Decathlon va deschide, joi 29 noiembrie, primul său magazin din centrul Bucureștiului la Veranda Mall. Unitatea va include și un loc de joacă pentru copii.

Magazinul oferă echipamente pentru o gamă variată de sporturi, precum: ciclism, natație, sporturi de echipă, fitness, alergare, sporturi de combatere, tenis, drumeție montană, vânătoare, pescuit, echitație, trotinete, role, patinaj, schi și multe altele.

Veranda Mall continuă extinderea prin introducerea unor noi branduri de renume, diversificând astfel oferta adresată clienților săi.

“Calendarul extinderii până în primăvara anului 2019 va continua cu World Class în luna Octombrie, un operator internațional de cinema și alte spații de retail”, a declarat Valentin Dobrescu, Director Veranda Mall.

Veranda Mall este primul centru comercial de proximitate din București, dezvoltat în zona Obor. Proiectul are o suprafață totală de aproape 30.000 de metri pătrați.